Drie maniere om fopnuus tydens die Covid-19-krisis uit te ken - Corona Krisissentrum
Tuis / COVID-19 / Drie maniere om fopnuus tydens die Covid-19-krisis uit te ken
Drie maniere om fopnuus tydens die Covid-19-krisis uit te ken
Vrees lei onvermydelik tot paniek, spekulasie en die verspreiding van verkeerde inligting. Die proliferasie van fopnuus oor die Covid-19-pandemie is as 'n gevaarlike "infodemie" bestempel. Fopnuus versprei vinniger en makliker deur die internet, sosiale media en kitsboodskappe.
Die verspreiding van fopnuus oor Covid-19 of die regering se pogings om die verspreiding daarvan te keer, is reeds 'n misdaad ingevolge Suid-Afrika se rampregulasies. As dit gedoen word met die uitdruklike opset om te bedrieg, kan ses maande tronkstraf opgelê word.
As jy sukkel om die geldigheid van 'n Covid-19-bywerking te bepaal, beoordeel die boodskap aan die hand van die volgende drie kriteria:
Bevraagteken die bron
Bevraagteken allereers die bron. Vae verwysings na deskundiges, dokters en spesialiste verklaar nie die gesag van die bron van die boodskap nie. Daar is ook baie mense wat skryf oor wetenskap of inligting in verband met wetenskap. Maar nie elkeen wat dit doen, is opgelei om die bewyse behoorlik te evalueer nie, sê Alice Hazelton, Programleier, Wetenskap en Gemeenskap, Wêreld- Ekonomiese Forum. In teenstelling met spesialiswetenskapjoernaliste, weet sommige skrywers dalk nie hoe om jargon te vertolk of oor statistiek verslag te doen nie. Hou in gedagte dat inligting uit 'n mediese bron dalk hervertolk, gewysig of selfs geheel en al geïgnoreer kon gewees het na gelang van die punt wat die skrywer wil oordra.
As die berig wat jy lees 'n verwysing of skakel na die oorspronklike navorsing bevat, probeer die skrywer gewoonlik deursigtig wees, sê Hazelton. "[Die insluiting van 'n skakel na die oorspronklike navorsing] is waarskynlik 'n goeie teken dat die skrywer dit werklik verstaan of die oorspronklike werk bevraagteken. Na gelang van die aard van die aanspraak, moet jy kontroleer of dit ook in ander media gerapporteer word. As dit werklik 'n deurbraakontdekking is, sal baie ander mediaplatforms dieselfde soort boodskap uitstuur. As dit 'n enkele WhatsApp-boodskap is met 'n bepaalde aanspraak maar geen bewyse nie, moet jy twee keer dink.
Bepaal die outeur se gesag ten opsigte van die onderwerp
Die ideaal is dat verslae oor nuwe wetenskaplike navorsing opmerkings deur die studieouteurs moet bevat sowel as kommentaar deur iemand in 'n verwante dissipline wat nie by die werk betrokke was nie. Dit is egter nie altyd die geval nie, waarsku Hazelton. "Net omdat iemand 'n wetenskaplike is, beteken dit nie dat hy of sy gekwalifiseer is om oor die werk kommentaar te lewer nie omdat hy dalk nie opleiding in of ondervinding van die bepaalde onderwerp het nie. "Ander vrae wat jy moet vra, is of daar 'n konflik van belange tussen die aangehaalde bronne is en of hulle op enige wyse kan voordeel trek uit wat hulle sê. Is hulle geaffilieer met 'n organisasie wat hulle kon beweeg het om op 'n bepaalde wyse kommentaar te lewer?
As jy onseker is oor waarheen jy jou moet wend of wat jy moet deel, kyk na die Wêreldgesondheidsorganisasie se webtuiste as 'n betroubare bron van bewysgegronde inligting.